Binê Dara Valêre de

Binê Dara Valêre de, kitabê yewin yê Roşan Lezgînî yo. Kitab, des (10) hîkayeyan ra yeno pê. 
Hîkayenuştişê kirmanckî de yew cayê nê kitabî yê baş esto. Nuştoxî bi ziwanêko weş, hîkayeyanê xo bi hostayîye ardo pê. Nuştoxî bi nê kitabê xo serra 2002 de xelata Weşanxaneyê Apecî girewta. Na reya verîne bîye ke Weşanxaneyê Apecî xelate daybî bi kitabê ke bi kirmanckî nusîyayo.

Çapa yewine yê Binê Dara Valêre de reya verêne serra 2002 de Swêd de Weşanxaneyê Apecî ra weşanîyayo. Dima, çapa diyine serra 2003 de sey kitabê yewin yê Weşanxaneyê Vateyî weşanîyayo. Reya hîrêyine zî serra 2012 de hetê Weşanxaneyê Roşna ra çap bîyo. 

 Çapê Kitabî 
 Çape-1: Apec, Stockholm, 2002
 Çape-2: Vate, Îstanbûl, 2003, 72 rîpelî
 Çape-3: Roşna, Dîyarbekir, 2012, 72 rîpelî

 Çimeyî 

Kategoriye:Kıtabê Zazaki
Kategoriye:Meqaleyê ke be alfabeyê Bedirxanî nusîyayê